NOORTERALLI MEISTRIVÕISTLUSTE  ÜLDJUHEND 2005.a.
KINNITATUD: Noorte- ja rahvaspordi komitee
KOOSKÕLASTATUD: EAL

1. MV ÜLDKORRALDAJAD.
1.1 2005.a meistrivõistluste (MV) üldkorraldajaks on EAL Noorte- ja rahvaspordi komitee. Korraldatakse kuni 6 (kuus) etappi vastavalt EAL kalenderplaanile.
1.2 Rallide korraldajad koostavad igale võistlusele Juhendi andmetega osavõtutingimustest, programmist, rajast, auhindadest jne. Juhendi kooskõlastab Noorte- ja rahvaspordi komitee ja registreerib EAL sekretariaat.
1.3 Üldjuhendi muudatused ja täiendused, mis on üldjuhendi osaks, vormistab EAL Noorte- ja rahvaspordi komitee ja need avaldatakse mitte hiljem kui 15 päeva enne võistlust.
2. MV OSAVÕTJAD.
2.1 Noorvõistleja on I juht (nõutav kehtiv EAL noortelitsents), kaardilugeja, II juht, peab omama rahvaralli võistlejakaarti või EAL litsentsi ning kehtivat autojuhi luba
2.2 Juht võib eri etappidel võistelda eri autodel ja eri kaassõitjaga, kuid hooaja kokkuvõttes autasustatakse ainult ühte kaardilugejat, kelle nimetab I juht.

3. MV ARVESTUSKLASSID, AUTOD. 
3.1 MV peetakse kahes arvestusklassis: J16 - kuni 16a(k.a.) noorvõistlejad ja J18 - 17-18a (k.a.) noorvõistlejad.
3.1.1 Kui aasta jooksul on võistlusklassides osalejaid vähem kui 5 peetakse MV vaid ühes võistlusklassis 
3.2 Võistelda võib kõikidel kaherattaveolistel sõiduautodel, k.a. EAL Tehnilist kaarti omavatel sportautodel.

4. MV TULEMUSED 
4.1 Igal etapil omistatakse finishiprotokollide järgi arvestuspunkte esimesele kaheksale vastavalt
10-8-6-5-4-3-2-1.
4.2 MV tulemused selguvad kogutud arvestuspunktide liitmisel, kusjuures arvestatakse viite tulemust kuuelt rallilt, etapi arvu muutudes n-1.
4.3 Võrdsete punktisummade puhul eelistatakse võistlejat, kes on saavutanud kõrgemaid etapikohti, edasi paremat tulemust viimasel (eelviimasel jne.) toimunud etapil.
4.4 MV loetakse toimunuks, kui kogu hooaja jooksul on klassides startinuid vähemalt 5.
4.5 Kui klassides on startinuid hooaja jooksul vähem kui 5, siis autasustatakse ainult võitjat.

5. VÕISTLEMISE KORD 
5.1 Võisteldakse EAL Rahvaralli Võistlusmääruste eeskujul.
5.2 MV tulemuste kohta võetakse Noorte- ja rahvaspordi komitee poolt vastu kirjalikke proteste 3 päeva jooksul peale etapi toimumist. 

6. MV AUTASUSTAMINE 
6.1 MV parimate autasustamine toimub EAL hooaja lõpetamisel.